open-index/open-wikipedia-markdown huggingface dataset:
Tom Coronel

**Tom Romeo Coronel** (s. 5. huhtikuuta 1972 Naarden) on alankomaalainen kilpa-autoilija.

Coronelin uran parhaat saavutukset ovat vuoden 1997 Formula 3 Masters -kilpailun voitto, sekä vuoden 1999 Formula Nippon -mestaruus. Lisäksi Coronel on voittanut WTCC:n yksityiskuljettajien sarjan vuosina 2006 ja 2009.

Coronelin kaksoisveli Tim Coronel on myös kilpa-autoilija.
London Fashion Week

**London Fashion Week** on noin viikon kestävä muotitapahtuma, joka järjestetään Lontoossa kaksi kertaa vuodessa helmikuussa ja syyskuussa. Se on yksi maailman neljästä suuresta muotiviikosta New Yorkin, Pariisin ja Milanon ohella. Tapahtuman järjestäjänä toimii British Fashion Council. Ensimmäinen London Fashion Week järjestettiin vuonna 1984.

## Lähteet

## Aiheesta muualla

* Virallinen sivusto
Stephon Marbury

**Stephon Xavier Marbury** (s. 19. heinäkuuta 1977 Brooklyn, New York) on yhdysvaltalainen koripalloilija, pelipaikaltaan pelintekijä. Hän on pelannut vuodesta 2011 lähtien Kiinan CBA-liigan Beijing Ducksissa.

## Ura

Ennen ammattilaisuraansa Marbury pelasi kauden ajan yliopistokoripalloa Georgia Techin joukkueessa. Milwaukee Bucks varasi hänet neljäntenä pelaajana vuoden , ja myi oikeudet välittömästi Minnesota Timberwolvesille.

NBA-urallaan Marbury valittiin kahdesti un, vuosina 2001 ja 2003. Vuonna 2003, jokseenkin uransa huipulla, Marbury solmi tuolloisen joukkueensa Phoenix Sunsin kanssa nelivuotisen jatkosopimuksen, arvoltaan 76 miljoonaa dollaria. Sopimuksesta muodostui lopulta yksi NBA-historian huonoimmista, ja vahvasti vaikutti Marburyn NBA-uran loppumiseen.

Vuodesta 2010 lähtien Marbury on pelannut CBA-liigassa Kiinassa.

### Maajoukkueura
Marbury voitti 2004 kesäolympialaisissa olympiapronssia Yhdysvaltain joukkueessa.

## Lähteet
Parantainen

**Parantainen** on suomalainen sukunimi, joka sisältää ammatinnimityksen parantaja. Se on tavallinen nimi varsinkin Keski-Suomessa, missä Parantaisten lähtösija on ollut Äänekosken Parantalan kylä.

## Tunnettuja Parantaisia
*Jari Parantainen, bisneskirjailija
*Jyrki Parantainen (s. 1962), valokuvaaja, valokuvauksen professori
*Martti Parantainen (1903–1975), sotilaskapellimestari ja musiikkieverstiluutnantti.

## Fiktiivisiä Parantaisia
*Jaakko Parantainen, hahmo huumori-tv-ohjelmassa ''Kummeli''.

## Lähteet
Pietro Fittipaldi

**Pietro Fittipaldi da Cruz** (s. 25. kesäkuuta, 1996 Miami, Florida, Yhdysvallat) on yhdysvaltalaissyntyinen brasilialainen rata-autoilija.

Hän on kaksinkertaisen Formula 1 -maailmanmestarin Emerson Fittipaldin tyttärenpoika ja sukuun kuuluvat myös F1-kisoissa ajaneet Wilson ja Christian Fittipaldi.

## Ura
Fittipaldi aloitti uransa NASCARissa Whelen All-American Series -sarjassa ja voitti mestaruuden Hickory Motor Speedwaylla vuonna 2011. Vuonna 2013 Fittipaldi siirtyi kilpailemaan Euroopan sarjoihin ja kilpaili Protyre Formula Renault Championship -sarjassa saavuttaen 163 pistettä sijoittuen ensimmäisellä kaudellaan sarjan kahdeksanneksi. Vuonna 2014 Fittipaldi jatkoi sarjassa ja onnistui voittamaan sarjan mestaruuden. Samana vuonna hän ajoi kaksi kilpailua Eurocup Formula Renault -sarjassa Koiranen GP -tallissa vierailevana kuljettajana. Vuonna 2015 Fittipaldi kilpaili Euroopan Formula 3 mestaruussarjassa saavuttaen 32 pistettä.

Vuodesta 2018 lähtien hän on ajanut testejä Formula 1 -talli Haasille ja ajoi joulukuussa 2020 ensimmäiset osakilpailunsa Sakhirissa ja Abu Dhabissa, kun tallin varsinainen kuljettaja Romain Grosjean loukkaantui Bahrainin osakilpailussa.

## Formula 1 -tulokset
### Tulokset kilpailuittain

### Kaudet numeroina

### Merkkipaalut

## Lähteet
Petteri Silván

**Petteri Silván** (s. 21. lokakuuta 1972) on suomalainen endurokuljettaja.

Silván on viisinkertainen enduron henkilökohtaisten luokkien maailmanmestari. Osakilpailuvoittoja hänellä on MM-tasolla 44. Joukkuemaailmanmestaruuksia hänellä on neljä.

Kansainvälisellä tasolla Silván kilpaili viimeisen kerran vuonna 2005, jonka jälkeen jatkoi vielä kolmen kauden ajan SM-sarjassa.

Vuonna 2022 kansainvälinen moottoripyöräilyliitto FIM valitsi Silvánin Enduro Legendaksi.

## Lähteet
Yannick Ferreira Carrasco

**Yannick Ferreira Carrasco** (s. 4. syyskuuta 1993 Vilvoorde, Belgia) on belgialainen jalkapalloilija. Hän edustaa Saudi-Arabian Valioliigassa pelaavaa Al-Shababia ja on pelipaikaltaan laitalinkki.

## Seurajoukkueura
Ferreira Carrasco liittyi Monacon nuorisoakatemiaan vuonna 2010. Hän teki ensiesiintymisensä edustusjoukkueessa 30. heinäkuuta 2012 ottelussa Toursia vastaan, jossa syntyi myös hänen ensimmäinen maalinsa. 13. huhtikuuta 2013 pelatussa ottelussa Auxerrea vastaan hän teki joukkueensa molemmat osumat, kun Monaco haki vieraskentältä 2–0-voiton.

Ensimmäisen ottelunsa maan pääsarjassa Ferreira Carrasco pelasi 5. lokakuuta 2013 Saint-Étienneta vastaan.

10. heinäkuuta 2015 Ferreira Carrasco siirtyi Atlético Madridiin viisivuotisella sopimuksella. Madridilaisseura maksoi hänen 75% pelaajaoikeuksistaan 15 miljoonaa euroa. Hän pelasi La Ligassa vajaan kolmen kauden aikana 81 ottelua ja teki niissä 17 maalia. Helmikuussa 2018 hän siirtyi Kiinaan ehdittyään pelata Atléticon sittemmin voittamassa kauden 2017–2018 Eurooppa-liigassa vain yhden ottelun.

31. tammikuuta 2020 Carrasco palasi Atlético Madridiin kauden 2019–2020 loppuun asti kestävällä lainasopimuksella. Hän pelasi kauden aikana 15 liigaottelua ja teki niissä yhden maalin. Syyskuussa 2020 hän siirtyi Atlético Madridin omistukseen. Hän voitti kaudella 2020–2021 Espanjan liigamestaruuden ja pelasi kauden aikana 30 liigaottelua, joissa hän teki kuusi maalia, muun muassa marraskuussa voittomaalin kotiottelussa FC Barcelonaa vastaan.

## Maajoukkueura

Carrasco pelasi useissa Belgian nuorisomaajoukkueissa. Hän pelasi Belgian A-maajoukkueessa ensimmäisen kerran maaliskuussa 2015 EM-karsintaottelussa Kyprosta vastaan. EM-kilpailuissa 2016 hän pelasi avauskokoonpanossa kolme kertaa ja tuli kahdessa muussa ottelussa vaihdosta kentälle. Neljännesvälieräottelussa Unkaria vastaan hän teki joukkueensa neljännen maalin. MM-kilpailuissa 2018 hän pelasi Belgian seitsemästä ottelusta avauskokoonpanossa kolmessa ottelussa ja tuli vaihdosta kentälle tappiollisessa välieräottelussa Ranskaa vastaan. Hän pelasi kolme ottelua kesälle 2021 siirtyneissä EM-kilpailuissa 2020, kaksi ottelua vuoden 2022 MM-kilpailuissa ja neljä ottelua EM-kilpailuissa 2024.

Carrasco on syyskuun 2024 puoliväliin mennessä pelannut 78 A-maaottelua ja tehnyt niissä 11 maalia, joista EM-kisojen 2016 maali oli ensimmäinen.

## Lähteet

## Aiheesta muualla
* Yannick Ferreira Carrascon tilastot Soccerway-sivustolla 
* Yannick Ferreira Carrascon tilastot Topforward-sivustolla
Cuernavaca

**Cuernavaca** on Morelosin osavaltion pääkaupunki Meksikossa. Vuonna 2014 siellä oli noin 350&nbsp;000 asukasta.

Kaupunki sijaitsee noin 65 km liittovaltion pääkaupungista Mexicosta etelään. Sitä kutsutaan "ikuisen kevään kaupungiksi", ja sen miellyttävä ilmasto on houkutellut sinne Meksikon yläluokkaa asteekkihallitsijoista alkaen. 

Vuonna 2010 huumeisiin liittyvät väkivaltaisuudet levisivät Cuernavacaan. Noin 50 ihmistä surmattiin huumekartellien välisessä valtataistelussa.

## Lähteet

## Aiheesta muualla
Point

**Point** on vuonna 1992 ilmestynyt Circlen ensimmäinen EP-levy. Full Contact Records julkaisi siitä remasteroidun uusintapainoksen vuonna 2014.

## Muusikot
*Jussi Lehtisalo – kitara, laulu
*Maukka Päivistö – basso
*Juha Ahtiainen – rummut

## Kappaleet
;A-puoli
# 
# 
;B-puoli
# 

## Lähteet
*Circle: Point Finnmusic.

### Viitteet
Tepic

**Tepic** on Nayaritin osavaltion pääkaupunki Meksikossa. Vuonna 2014 siellä oli 368&nbsp;000 asukasta.

Kaupunki sijaitsee noin 900 metrin korkeudessa Molóloa-joen laaksossa sammuneen Sangangüey-tulivuoren juurella. Kaupunkikuvaa hallitsevat edelleen siirtomaa-ajan rakennukset.

## Lähteet

## Aiheesta muualla
Silver (kappale)

**Silver** on vuonna 1993 ilmestynyt Circlen toinen EP-levy. Kolme sen kappaletta löytyy myös amerikkalaisen VHF Recordsin samana vuonna julkaisemalta EP:ltä *[[Crawatt]]*. Full Contact Records julkaisi *Silveristä* remasteroidun uusintapainoksen vuonna 2014.

## Muusikot
* Teemu Elo – kitara, laulu
* Jussi Lehtisalo – kitara, laulu
* Maukka Päivistö – basso
* Juha Ahtiainen – rummut

## Kappaleet
;A-puoli
# 
# 
;B-puoli
# 
# 

## Lähteet
*Circle: Silver Finnmusic.

### Viitteet
Antti Virtanen

**Antti Virtanen** -nimisiä henkilöitä ovat: 

* Antti Virtanen (1888–1972), suomalainen SKDL:n kansanedustaja
* Antti Virtanen (s. 1977), suomalainen jääkiekkoilija
* Antti Virtanen (s. 1998), suomalainen jääkiekkoilija
* Antti Into Virtanen (s. 1955), suomalainen taidemaalari.
Juho Nykänen

**Juho Nykänen** -nimisiä henkilöitä ovat:

* Juho Nykänen (1910–1987), suomalainen SKDL:n kansanedustaja
* Juho Nykänen (s. 1985), suomalainen jalkapalloilija
Leena Majander-Reenpää

**Leena Maija Majander-Reenpää** (vuosina 1983–1992 **Tarkka**; 15. marraskuuta 1956 Espoo – 24. tammikuuta 2025 Helsinki) oli suomalainen kirjankustannusalan vaikuttaja.

Majander-Reenpää työskenteli urallaan eri kustantamoissa, pisimipään Otavalla (1980–1986 ja 1988–2010). Vuosina 2015–2017 hän toimi Suomen kirjallisuuden vientikeskus Filin johtajana.

## Elämä ja ura
Leena Majander valmistui ylioppilaaksi 1975, ekonomiksi 1978 ja kauppatieteiden kandidaatiksi 1980. Hän työskenteli vuosina 1979–1980 Helsingin kauppakorkeakoulun amanuenssina.

Majander toimi Otavan markkinointiassistenttina 1980–1981 ja kirjakauppamyynnin osastopäällikkönä 1981–1986. Vuosina 1986–1987 Leena Tarkka oli Weilin+Göösin kustannuspäällikkö ja 1987–1988 kustannusjohtaja. Hän palasi Otavaan ja toimi yleisen kirjallisuuden kustannusjohtajana 1988–2008 ja kustantajana 2008–2010. Majander-Reenpää erosi tehtävästä vuonna 2010, ja syyksi on arveltu Otavan Reenpään omistajasuvun sisäisiä erimielisyyksiä.

Vuonna 2011 Majander-Reenpää nimitettiin Bonnierin strategiseksi neuvonantajaksi. Hän työskenteli vuosina 2011–2014 WSOY:n varatoimitusjohtajana ja kustantajana. Elokuussa 2014 hänet nimitettiin Bonnierin kansainvälisen liiketoiminnan neuvonantajaksi. Iris Schwanckin jäätyä eläkkeelle Filin johdosta Majander-Reenpää nimettiin kesäkuun alusta 2015 hänen seuraajakseen. Hän jättäytyi pois tehtävästä terveyssyistä vuonna 2017.

### Luottamustehtävät
Majander-Reenpäällä oli useita luottamustoimia. Hän oli muun muassa Suuren Suomalaisen Kirjakerhon hallituksen jäsen (1989–2010) ja Suomen Kirjasäätiön hallituksen jäsen (1991–1998 ja 2011–2012) ja puheenjohtaja (1998–2003, 2007–2010 ja 2012–). Majander-Reenpää oli myös Suomen Kustannusyhdistyksen hallituksen puheenjohtaja vuosina 2004–2006 ja varapuheenjohtaja 2000–2003 ja 2007–2008.

### Yksityiselämä
Majander-Reenpää syntyi pankinjohtaja Taito Majanderin ja opettaja Seija Kahrin perheeseen. Kirjallisuustoimittaja Antti Majander ja historiantutkija Mikko Majander ovat Majander-Reenpään veljiä.

Vuosina 1983–1992 Majander-Reenpää oli naimisissa kirjallisuuskriitikko Pekka Tarkan kanssa. Hänen puolisonsa vuodesta 1992 oli Otavan omistajasukuun kuuluva Antti Reenpää. Majander-Reenpäällä on kaksi lasta. 

## Teokset
* 

## Lähteet
Naja Marie Aidt

**Naja Marie Aidt** (s. 24. joulukuuta 1963 Egedesminde) on tanskalainen, Grönlannissa syntynyt ja Kööpenhaminassa nuoruutensa viettänyt kirjailija.

Aidtin esikoisteos oli runokokoelma *Så længe jeg er ung* (1991). Hän on kirjoittanut useita runokokoelmia, novellikokoelmia, näytelmäelokuvan, romaanin ja näytelmiä. Aidt sai Pohjoismaiden neuvoston kirjallisuuspalkinnon novellikokoelmastaan *Bavian* (2006). Sen novelleissa ovat läsnä suru ja elämänilo, pelko ja lohdutus, ja elämänviisaudesta muodostuu niiden keskeinen teema. Androgyyninen seksuaalisuus on Bavian-kokoelmassa toistuva aihelma. Teoksen tanskalainen kustantaja on Gyldendal. Vuonna 2012 ilmestyi tanskaksi Aidtin esikoisromaani *Sten saks papir*.

Aidt asuu Brooklynissä, New Yorkissa.

## Suomennetut teokset
* 

## Lähteet
Miamin katurata

**Biscayne Bay Street Circuit** tai **Miamin katurata** on katuradan tyyppinen rata, joka valmistettiin vuodeksi 2015 Formula E -sarjan osakilpailua varten. Rata sijaitsee Miamissa Yhdysvalloissa. Radalla kilpailtiin ensimmäistä kertaa 14. maaliskuuta 2015.

## Voittajat
### Formula E

## Lähteet

## Aiheesta muualla
*Kartta ja radan historiaa
Xyridaceae

**Xyridaceae** on tropiikin ja lämpimien alueiden ruohokasviheimo, joka kuuluu koppisiemenisten Poales-lahkoon ja on siten sukua heinäkasveille (Poaceae).

## Tuntomerkit
Heimon kasvit ovat tavallisesti varrettomia lehtiruusukekasveja, joiden aineenvaihdunta tuottaa antrakinoneja, ja joilla on limaa erittäviä monisoluisia karvoja. Lehdet ovat usein kahteen riviin järjestyneitä ja asennoltaan syrjittäisiä. Kukinnon varressa on tavallisesti yksi tai useampi alalehtipari, ja kukat sijaitsevat mykeröissä. Kukan verhiö on vastakohtainen ja kölimäinen, joskus kölejä on kaksi; yksi kehälehti on kalvomainen. Terälehdet ovat huomiota herättäviä, enemmän tai vähemmän kynnellisiä, lyhytikäisiä ja toisinaan yhteen kasvaneita. Heteitä on kolme ja ne sijaitsevat terävastaisesti. Emiön luotti on rakenteeltaan monimutkainen ja liuskainen tai suppilomainen. Kussakin emilehdessä on monta siemenaihetta.

## Levinneisyys
Xyridaceae-kasvit kasvavat tropiikissa ja lämpimänlauhkeilla alueilla.

## Luokittelu
Heimo koostuu viidestä suvusta ja 260 lajista, jotka jaetaan kahdeksi alaheimoksi. Heimon erilaistuminen alaryhmikseen lienee alkanut 63 miljoonaa vuotta sitten.

### Alaheimo Xyridoideae Arnott
Xyridoideae-kasvit ovat joskus juurakollisia ja tavallisesti haarajatkoisia kasvutavaltaan. Lehdet sijaitsevat kahdessa rivissä syrjittäin; harvoin lehdet ovat liereitä, toisinaan ne ovat kielekkeellisiä. Kukassa on kolme haarovaa joutohedettä, ja tavallisesti haarojen päissä on karvoja. Sikiäimessä on monentyyppisiä istukoita ja niissä pitkävartisia siemenaiheita. Luotit sijaitsevat emilehtien saumoissa. Siemenissä on kärkisuomuja tai -hapsuja.

Alaheimon ainoa suku on *[[Xyris]]*, jossa on 225–300 lajia. Se kasvaa kaikkialla tropiikissa ja lämpimillä alueilla, enimmäkseen kuitenkin Brasiliassa, jossa on 150 *Xyris*-lajia.

### Alaheimo Abolbodoideae Reveal
Abolbodoideae käsittää kasveja, joiden lehtiasento on kierteinen, harvoin kaksirivinen. *[[Achlyphila]]*-suvussa lehdet sijaitsevat syrjittäin. Kukinto on tavallisesti haaraton. Kukassa on erillä *[[Abolboda]]*-lajeilla rihmamaisia joutoheteitä; tavallisesti ne puuttuvat. Sikiäimen istukat ovat aksiletyyppisiä tai laitaistukoita, ja niihin kiinnittyy siemenaiheita, jota ovat tavallisesti suoria (anatrooppisia), joskus luokkimaisia (kampylotrooppisia).

Alaheimon neljään sukuun kuuluvat 26 lajia kasvavat Etelä-Amerikassa ja erityisesti Guyanan ylängöllä. Runsaslajisin on 22-lajinen *Abolboda*-suku.

### Suvut
Xyridaceae sisältää seuraavat suvut:
* *[[Abolboda]]* Bonpl.
* *[[Achlyphila]]* Maguire & Wurdack
* *[[Aratitiyopea]]* Steyerm.
* *[[Orectanthe]]* Maguire
* *[[Xyris]]* L.

## Kuvia

Abolboda pulchella.jpg|*[[Abolboda pulchella]]*
Orectanthe sceptrum edit.jpg|*[[Orectanthe sceptrum]]*
Xyris fimbriata fruit.jpg|Hedelmöivä *[[Xyris fimbriata]]*


## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.
### Viitteet

## Aiheesta muualla
* Levinneisyyskartta: Xyridoideae
* Levinneisyyskartta: Abolbodoideae
Jérôme Ferrari

**Jérôme Ferrari** on vuonna 1968 Pariisissa syntynyt kirjailija ja kääntäjä. Hän toimii filosofian opettajana Abu Dhabin ranskalaisessa koulussa. Hän sai Goncourt-palkinnon vuonna 2012 samana vuonna ilmestyneestä romaanista *Le sermon sur la chute de Rome*. 

## Teokset
*2012 *Le Sermon sur la chute de Rome*
*2010 *Où j'ai laissé mon âme* (englanniksi *Where I Left My Soul*, 2012)
*2009 *Un dieu un animal*
*2008 *Balco Atlantico*
*2007 *Dans le secret*
*2002 *Aleph zéro*

## Lähteet
Landsortin syvänne

**Landsortin syvänne** () on Itämeren syvin kohta, joka sijaitsee Ruotsin rannikolla 459 metrin syvyydessä. Sen sijainti on noin 24&nbsp;km kaakkoon Nynäshamnista. Sinne on upotettu 1950- ja 1960-luvuilla romua, vanhoja aseita, kemiallisia ja radioaktiivisia jätteitä. Ruotsin puolustusvoimat harjoittelee alueella sukellusveneiden pelastamista.

## Lähteet

## Aiheesta muualla
* Nynäshamns Posten: Miljögifter ligger kvar i Landsortsdjupet
Montanan salaperäinen nainen

**Montanan salaperäinen nainen** () on vuonna 1952 ensi-iltansa saanut Allan Dwanin ohjaama yhdysvaltalainen lännenelokuva, jonka pääosissa ovat Jane Russell ja George Brent. *Montanan salaperäinen nainen* perustuu M. Coates Websterin ja Howard Welschin tarinaan, jonka pohjalta Horace McCoy ja Norman S. Hall laativat elokuvan käsikirjoituksen. Elokuvan tuottajana oli Howard Welsch.

## Juoni
Jane Russellin näyttelemä Belle Starr (1848&ndash;1889) perustuu historialliseen lainsuojattomaan, mutta elokuvan juoni on fiktiivinen. *Montanan salaperäinen nainen* kertoo Belle Starrista, joka Daltonin veljesten pakottamana joutuu mukaan vaaralliseen ryöstöön.

## Näyttelijät

## Tuotanto

Ennen elokuvan tuotannon alkua Brian Donlevyn ja Ann Sheridanin ilmoitettiin olevan elokuvan mahdollisia pääosanesittäjiä. Lopulta Howard Welschin Fidelity Pictures lainasi Jane Russellia RKO Radio Picturesilta elokuvaan. *Montanan salaperäinen nainen* kuvattiin 650&nbsp;000 dollarin budjetilla loka-marraskuussa 1948. Huhtikuussa 1949 Howard Welsch myi elokuvan negatiivin RKO:lle 875&nbsp;000 dollarilla. RKO:n johtaja Howard Hughes hyllytti elokuvan kolmeksi ja puoleksi vuodeksi. Vaikka elokuva kuvattiin värillisenä, elokuvateattereissa näytetty elokuva oli mustavalkoinen.

## Julkaisu ja vastaanotto
*Montanan salaperäinen nainen* sai ensi-iltansa neljä vuotta valmistumisensa jälkeen New Yorkin Broadway Palace Theatressa 7. marraskuuta 1952. Elokuvan maanlaajuinen ensi-ilta oli 11. marraskuuta 1952. Suomessa elokuva sai ensi-iltansa 22. toukokuuta 1953. *Montanan salaperäinen nainen* tuotti alkuperäisen teatterilevityksensä aikana Yhdysvalloissa noin miljoonan dollarin lipputulot. RKO vastasi elokuvan levityksestä vuonna 1952.

## Lähteet

## Aiheesta muualla

* 
* 
* 
* ''Montanan salaperäinen nainen'' TCM Movie Databasessa
Jari Savolainen

**Jari Savolainen** (s. 1. heinäkuuta 1974) on suomalainen uransa lopettanut freestylehiihdon kumparelaskija. Parhaina saavutuksina ovat MM-kilpailuiden 7. sija 2001 ja Suomen-mestaruus 1999. Maailmancupin osakilpailussa hän sijoittui parhaimmillaan kolmanneksi parikumpareissa.

Savolainen on urheilu-uransa jälkeen toiminut freestylehiihdon valmentajana urheiluoppilaitoksessa (Jämsän ammattiopisto) 2004–2010, Suomen Olympiakomiteassa asiantuntijana 2011–2014 ja työskentelee nykyisin Pääkaupunkiseudun urheiluakatemiassa.

## Lähteet
Ruuhka-aika

**Ruuhka-aika** on se aika vuorokaudesta, jolloin esiintyy paljon liikennettä. Ruuhka-aika on saanut nimensä sen aikaan esiintyvistä ruuhkista. Ruuhka-aika ajoittuu useimmiten pariksi tunniksi aamuun ja pariksi tunniksi iltapäivään. Muuten ruuhkat johtuvat yleensä onnettomuuksista tai muista häiriötilanteista. Ruuhka-aikaan liittyy työmatkaliikenne, kun aamulla työntekijät matkustavat työpaikoilleen ja iltapäivällä takaisin työpaikoiltaan koteihinsa. Ruuhka-aika ei rajoitu vain tieliikenteeseen, vaan se koetaan myös mm. rautatie- ja metroliikenteessä.

Yöliikenne on hiljaisempaa kuin ruuhka-aikojen liikenne. Aamulla hiljainen yöliikenne muuttuu nopeasti aamuruuhkaksi. Julkista liikennettä joudutaan mitoittamaan osin ruuhka-aikoja ajatellen, jotta ruuhka-aikaan mahdollisimman monet voisivat käyttää julkista liikennettä. Kaupunkien liikenneväylien suunnittelussa saatetaan ottaa huomioon ruuhka-ajat. Ruuhka-aikojen synnyttämiä liikenneongelmia on pyritty helpottamaan liukuvilla työajoilla, jolloin ihmiset matkustaisivat töihin liukuman sisällä, eivätkä täsmälleen samaan aikaan.

Ruuhka-ajoista voidaan puhua myös kun on kyse juhlapyhäliikenteestä. Tällöin ruuhkia esiintyy menoliikenteen ja paluuliikenteen aikoihin. Joulun paluuliikenteen ruuhka-aika on ollut Suomessa tapaninpäivänä, jolloin liikenne on ollut huipussaan kello 12-19.

Helsingissä metron iltapäivän ruuhka-aika on venynyt iltaan asti, koska kauppojen aukioloajat ovat pidentyneet.

## Lähteet

## Aiheesta muualla
Eric Temple Bell

**Eric Temple Bell** (7. helmikuuta 1883 Peterhead, Skotlanti – 21. joulukuuta 1960 Watsonville, Kalifornia, Yhdysvallat) oli skotlantilais-amerikkalainen matemaatikko ja tieteiskirjailija. Hän julkaisi useita teoksia lähinnä matematiikan historiasta. Proosaa hän julkaisi toistakymmentä teosta salanimellä **John Taine**. Tunnetuin Bellin teoksista on *Men of Mathematics*, joka on suomennettukin vuonna 1963 nimellä *Matematiikan miehiä*. Teoksessa on lähinnä henkilöhistoriaan keskittyviä artikkeleita ennen 1900-lukua vaikuttaneista matemaatikoista Zenonista Georg Cantoriin. Lisäksi siinä käsitellään matematiikan filosofisia kysymyksiä.

E. T. Bell opiskeli Lontoossa, mutta siirtyi lähinnä kokeellisen fysiikan tuntijan Robert Andrews Millikanin houkuttelemana Yhdysvaltoihin, jossa hän toimi muun muassa matematiikan professorina California Institute of Technologyssa. Hänen matemaattinen suuntautumisensa oli lukuteoria.

## Katso myös
* Bellin luvut
## Lähteet

*
Mayacaceae

**Mayacaceae** on pieni trooppinen kasviheimo koppisiemenisten Poales-lahkossa. Siihen kuuluu vain hapsuruohojen (*Mayaca*) suku.

## Tuntomerkit
Hapsuruohot ovat suokasveja, joiden lehtien molemmilla pinnoilla on ilmarakoja. Kasvien ulkonäkö on melkoisesti liekomainen. Lehtiä on runsaasti varteen spiraalikierteisesti asettuneina ja ne ovat kärjestään kaksihampaisia, yksisuonisia, vailla selvää tuppea, ja niissä on monisoluisia rauhasia. Kukat sijaitsevat ilmeisesti lehtihangoissa, ja kehä on erilaistunut verhiöksi ja teriöksi; teriön väri vaihtelee vaaleanpunaisesta valkoiseen. Heteitä on kolme, ne ovat verhovastaisia, ja ponnet avautuvat rei'illä. Sikiäimessä on laitaistukat ja niissä on yhteensä 6–90 siemenaihetta. Luottiliuskat ovat pieniä.

## Levinneisyys
Hapsuruohot kasvavat enimmäkseen trooppisessa Amerikassa ja Kaakkois-Yhdysvalloissa. Afrikassa on vain yksi laji.

## Luokittelu
Hapsuruohoja tunnetaan 4–10 lajia luokittelijasta riippuen. Heimon/suvun evoluutio lienee alkanut noin 82 miljoonaa vuotta sitten.

Mayacaceae-heimo kuuluu Poales-lahkossa kehityslinjaan eli kladiin, jossa ovat myös heimot Thurniaceae, vihviläkasvit (Juncaceae) ja sarakasvit (Cyperaceae). Kladin kasveissa on ilmaonteloita. Kladin ikä lienee noin 77,2 miljoonaa vuotta.

Ainakin seuraavat lajit kuuluvat hapsuruohoihin:

* *[[Mayaca baumii]]* Gürke
* *[[hapsuruoho|Mayaca fluviatilis]]* Aubl. – hapsuruoho
* *[[Mayaca kunthii]]* Seub.
* *[[Mayaca longipes]]* Mart. ex Seub.
* *[[Mayaca madida]]* (Vell.) Stellfeld
* *[[Mayaca wrightii]]* Griseb.

## Lähteet
* Stevens, P. F. (2001–). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.

### Viitteet

## Aiheesta muualla
* Levinneisyyskartta: Mayaca
Calixthe Beyala

**Calixthe Beyala** (s. 1961) on Pariisissa asuva, ranskaksi kirjoittava kamerunilainen kirjailija. Hän vietti nuoruutensa Kamerunin suurimmassa kaupungissa Doualassa ja muutti Ranskaan vuonna 1978. 

Beyalan tuotannosta on suomennettu romaani *[[Assèze afrikkalainen]]*. Teoksen taustana ovat itsenäistyneen afrikkalaisen valtion ongelmat, kuten korruptio sekä poliittinen epävakaus ja väkivalta. Romaanin päähenkilönä on nainen, joka elää näiden tapahtumien keskellä. Beyalalle Afrikka on kaoottinen ja toivonsa menettänyt.

## Teoksia
* 

## Lähteet

## Aiheesta muualla
* 
*
Mäkilammi (Forssa)

**Mäkilammi**  eli **Mäkilampi**  on Kanta-Hämeessä Forssassa Vieremässä sijaitseva lampi, joka kuuluu Kokemäenjoen vesistössä Loimijoen valuma-alueeseen. Se sijaitsee 450 metrin päässä Loimijoesta.

## Maantiede
Lammen pinta-ala on 3,2 hehtaaria ja sen pituus on 350 metriä ja leveys 130 metriä. Lampeen laskee pelto-oja, mutta sillä ei ole laskuojaa. Lammen rantaviiva on 0,79 kilometriä pitkä ja ranta on pääosin kangasmetsää tai pellonreunaa.

## Luonnonhistoria
Forssan kaupungin pohjoispuolella kulkee itä-länsi-suuntaisena harjujakso, joka ei juurikaan erotu ympäristöstään. Sen korkeimman kohdan juurella sijaitsee Mäkilammi. Lampi sijaitsee supassa, joka on syntynyt jääkauden jälkeen harjuhiekkaan hautautuneen jäälohkareen sulmaisesta.

## Katso myös
* Forssan ja Jokioisten pitkittäisharjun suppia ovat: Linikkalanlammi ja Särkilammi

## Lähteet
Särkilammi (Jokioinen)

**Särkilammi**  on Kanta-Hämeessä Jokioisissa sijaitseva lampi, joka kuuluu Kokemäenjoen vesistössä Loimijoen valuma-alueella. Lampi sijaitsee alle 100 metrin päässä Loimijoesta.

## Maantiede
Lammen pinta-ala on 5,0 hehtaaria ja sen pituus on 300 metriä ja leveys 250 metriä. Lampeen laskee yksi pelto-oja. Sen luusua sijaitsee järven lounaisrannalla, josta saa alkunsa 90 metriä pitkä laskuoja Loimijokeen.

Lammen rantaviiva on 0,89 kilometriä pitkä ja ranta on pääosin hiekkaharjun kangasmetsää tai pellonreunaa. Forssan raja kulkee lammen vierestä. Lammesta otetaan vettä noin 1&nbsp;200 &nbsp;m³kuutiometriä vuorokaudessa Jokioisten vedenjakeluverkkoon. Lampi sijaitsee jääkauden jälkeen muodostuneessa supassa.

Lammin syvin kohta on 8,5 metriä.

## Luonnonhistoria
Särkilammi kuuluu osana pitkittäisharjujaksoa ja siinä on tämän takia hyvät vesivarat. Lampi vaikuttaa supalta, jollaisia syntyi jääkauden jälkeen harjuihin. Jäätikön sulamisvesien hautaamat jäävuorenkappaleet sulivat myöhemmin jättäen paikalle syvän kuopan eli supan. Supat täyttyivät merenpinnan laskettua alemmaksi harjuihin kertyneellä pohjavedellä.

## Katso myös
* Forssan ja Jokioisten pitkittäisharjun suppia ovat: Linikkalanlammi ja Mäkilammi

## Lähteet
Äijälammi (Jokioinen)

**Äijälammi**  on Kanta-Hämeessä Jokioisissa Kiipun kylässä sijaitseva lampi, joka kuuluu Kokemäenjoen vesistössä Loimijoen valuma-alueella Ypäjoen valuma-alueeseen.

## Maantiede
Lammen pinta-ala on 1,9 hehtaaria ja sen pituus on 200 metriä ja leveys 130 metriä. Äijälamminsuo on lounaisosastaan ojitettu, mutta koillipää ei sitä ole. Järveen ei laske tulo-ojia tai siitä ei lähde laskuojaa.

Lammen rantaviiva on 0,54 kilometriä pitkä ja sen ranta on pääosin suopohjaista metsämaastoa. Lammen lounaispää osuu aivan Ypäjän rajaan. Rannalla ei ole rakennuksia.

## Lähteet
Teerikiimalammi

**Teerikiimalammi**  eli **Tenkimälampi**  on Kanta-Hämeessä Forssassa sijaitseva lampi, joka kuuluu Kokemäenjoen vesistössä Loimijoen valuma-alueella.

## Maantiede
Lammen pinta-ala on 1,4 hehtaaria ja sen pituus on 170 metriä ja leveys 100 metriä. Sen luusua sijaitsee järven kaakkoisrannalla, josta saa alkunsa 2,5 kilometriä pitkä Teerikiimaojaa myöten Loimijokeen.

Lammen rantaviiva on 0,44 kilometriä pitkä ja sen ranta on pääosin viljelysmaata. Rannalle on rakennettu kaksi asuntoa, joille johtavat tiet Forssasta. Jokioisten raja sijaitsee 200 metrin päässä.

## Lähteet
Pasquale Carminucci

**Pasquale Carminucci** (29. elokuuta 1937 San Benedetto del Tronto – 22. helmikuuta 2015) oli italialainen telinevoimistelija ja olympiamitalisti.

Carminucci kuului Italian olympiapronssia joukkuekilpailussa voittaneeseen joukkueeseen Roomassa 1960. Rooman lisäksi Carminucci kilpaili olympiatasolla Tokiossa 1964 ja Méxicossa 1968.

Carminuccin veli Giovanni Carminucci (1939–2007) kilpaili Pasqualen kanssa samoissa kolmissa kesäolympialaisissa ja voitti joukkuekilpailun pronssin lisäksi hopeaa Rooman kisojen nojapuilta.

Carminucci kuoli 77-vuotiaana 22. helmikuuta 2015.

## Lähteet
* Pasquale Carminucci Bio, Stats and Results  Olympics at Sports-Reference.com 

### Viitteet
Linikkalanlammi

**Linikkalanlammi**  on Kanta-Hämeessä Forssassa Lamminrannan kaupunginosassa sijaitseva lampi, joka kuuluu Kokemäenjoen vesistössä Loimijoen valuma-alueella noin 800 metriä joesta.

## Maantiede
Lammen pinta-ala on 4,6 hehtaaria ja sen pituus on 450 metriä ja leveys 150 metriä. Siihen laskee pelto-oja, mutta laskuojaa sillä ei ole. Sen rantaviiva on 1,0 kilometriä pitkä ja ranta on pääosin puistoa. Lampi sijaitsee Forssan kaupunkialueella Korkeavahan pohjoispuolella.

## Luonnonhistoria
Forssan kaupungin pohjoispuolella kulkee itä-länsi-suuntaisena harjujakso, joka ei juurikaan erotu ympäristöstään. Sen korkeimman kohdan juurella sijaitsee Linikkalanlammi. Lampi sijaitsee supassa, joka on syntynyt jääkauden jälkeen harjuhiekkaan hautautuneen jäälohkareen sulmaisesta.

## Virkistys
Lammen kaakkoisrannalla sijaitsee Forssan kaupungin ainoa uimaranta, jossa on valvontaa, kioski ja sauna. Muita uimapaikkoja on vielä viisi muuta.

## Katso myös
* Forssan ja Jokioisten pitkittäisharjun suppia ovat: Mäkilammi ja Särkilammi

## Lähteet
Luettelo Falcon-rakettiperheen laukaisuista

Tämä on **luettelo Falcon-rakettiperheen laukaisuista**. Mukaan luetaan Falcon 1, Falcon 9 (F9 v1.0, F9 v1.1, Full Thrust) ja Falcon Heavy. Tarkempaa tietoa kustakin laukaisusta voi löytyä lento- tai hyötykuorma-sarakkeen linkistä.

## Laukaisuhistoria
### 2006–2009

### 2010–2013

### 2014

### 2015

### 2016

### 2017

### 2018

### 2019

## Laukaisuaikataulu

### 2019

### Päivitettävä

### Päivitettävä

### Päivitettävä

## Tilastotiedot
Päivitetty: Falcon 9 lento 36 23. kesäkuuta 2017.

**Laukaisut rakettiversioittain**

**Laukaisut laukaisupaikan mukaan**

**Laukaisut lopputuloksen mukaan**

**Laskeutumiset lopputuloksen mukaan**

## Lähteet
Gelfandin rengas

Matematiikassa **Gelfandin rengas** on assosiatiivinen rengas *R* jolla on identiteettielementti niin että jos *I* ja *J* ovat erillisiä oikeanpuoleisia ideaaleja, tällöin on olemassa *i* ja *j* niin että *iRj*=0, *i* ei kuulu *I*:hin eikä *j* kuulu *J*:hin. Christopher J. Mulvey määritteli ne ja nimesi ne Israel Gelfandin mukaan.
Onni Ermala

**Onni Johannes Ermala** (entinen **Enroth** 9. toukokuuta 1904 Sääksmäki – 29. syyskuuta 1958 Kemi) oli suomalainen arkkitehti. Hän opiskeli Viipurin Taiteenystäväin piirustuskoulussa vuosina 1920–1924 ja toimi Rakennushallituksen piirtäjänä 1929–1943, Rakennushallituksen suunnitteluosaston ylimääräisenä arkkitehtina 1943–1950 ja Kemin kaupunginarkkitehtina 1950–1958.

Ermala ei ollut saanut arkkitehdin koulutusta, mutta siitä huolimatta hänet nimitettiin arkkitehdin virkoihin. Hän myös menestyi arkkitehtikilpailuissa. Näistä saavutuksista merkittävin oli ensimmäinen palkinto Helsingin olympiastadionin suunnittelukilpailussa (1930), lunastettu suunnitelma stadionin toisessa kilpailussa (1933) ja kutsu kolmanteen kilpailuun.

Rakennushallituksen arkkitehtina toiminut Salme Setälä luonnehtii muistelmissaan "Lykkyä", Ermalaa, "piirtäjäksi Jumalan armosta". Setälän mukaan suunnittelukilpailujen säännöt muutettiin Ermalan voittojen seurauksena siten, että niihin saivat osallistua vain koulutetut arkkitehdit. Ermala sai kuitenkin tasavallan presidentiltä vuonna 1948 erioikeuden käyttää arkkitehdin titteliä, minkä Setälä arvelee olevan ainoa taiteilijalle myönnetty vastaava arvonimi Suomessa. Ermalalle tarjottiin arkkitehdin virkoja, Johannesburgista, Ottawasta ja Limasta, mutta Setälän mukaan hän "katosi" Kemiin.

Ermalan osuus Malmin lentokentän suunnitteluun on merkittävä, vaikkakin arvio vaihtelee eri lähteissä. Museoviraston mukaan käytännön suunnittelun hoitivat arkkitehdit Dag Englund, Ermala ja Vera Rosendal. Salme Setälän muistelmien mukaan suunnittelun hoiti pääasiassa Ermala. Aino Niskasen väitöstutkimuksen *Väinö Vähäkangas ja hänen toimintansa* mukaan ei voida pitävästi määritellä, mikä oli kunkin osuus suunnittelussa. Malmin lentokentän historiassa Hannu-Matti Wahl esittää Ermalan suunnittelun koskeneen erityisesti lentokonehallia. Wahlin esityksen mukaan viimeiset suunnitelmat ovat Yrjö Waskisen allekirjoittamat. Rosendal puolestaan tuli Rakennushallitukseen töihin vaiheessa, jossa rakennustyöt oli jo aloitettu.  Lisäksi Ermala suunnitteli sodan jälkeen ainoan valvontakomission käyttöön arkkitehdin suunnitteleman rakennuksen, teatteriparakin. Rakennus oli noin 30 metriä pitkä L-muotoinen tyyppirakennus, jossa oli mm. elokuvateatteri noin 300 hengelle.

Ermalan suunnittelemia julkisia rakennuksia ovat mm. Kemin työväentalo, Lapin lääninhallitus, Suomussalmen kirkko, Kemin tyttölyseo, Rovaniemen Valistustalo eli Valsa, Raision Viljasiilo, Keminmaalla sijaitseva Pohjanranta sekä Puijon maja.

Kuvataiteilija Anita Ermala on Onni Ermalan tytär.

## Lähteet
Rotterdam School of Management

**Rotterdam School of Management, Erasmus University (RSM)** on Rotterdamissa sijaitsevan Erasmus-yliopiston (EUR) kauppakorkeakoulu. Koulu on tarjonnut liiketoiminnan kehittämis- ja johtamiskoulutusta vuodesta 1969 lähtien. RSM:llä on lisäksi toimistot Amsterdamin Zuidas-liiketoiminta-alueella sekä Taipeissa Taiwanissa. 

RSM tarjoaa tutkimusta ja koulutusta kokoaikaisten BSc-, MSc- ja MBA-ohjelmien muodossa. Tarjontaan kuuluu lisäksi avoimia ohjelmia avainhenkilöille sekä räätälöityjä ohjelmia yrityksille. 

RSM tarjoaa 1–3-vuotisia ohjelmia englanniksi ja hollanniksi. Alempiin koulutusohjelmiin (BSc & MSc) voivat hakea uudet opiskelijat niin Hollannista kuin ulkomailta. Executive Master- ja MBA-ohjelmat sopivat keski- ja ylemmän tason johtajille, joilla on jo aiempaa työkokemusta. Tavoitteena on reagoida ajankohtaisiin bisnes-aiheisiin vastaamalla organisaatioiden korkean luokan taidon tarpeeseen sekä johtamispätevyyteen.  

## Tutkimus
RSM:n ja Erasmus School of Economics:n (ESE) tutkijat tuodaan yhteen Erasmus Research Institute of Managementissa (ERIM). ERIMin 350 tutkijaa tarjoavat tietoa yrityksille ja avainhenkilöille ja on myös RSM:n akateemisten ohjelmien käytössä. ERIM:ssä voi suorittaa tutkimuksen maisteriohjelman sekä useampia tohtoritutkintoja.

## Alumni
RSM:n alumni-yhteisöön kuuluu noin 30&nbsp;000 jäsentä maailmanlaajuisesti. RSM on perustanut useita toimialakohtaisia ryhmiä liiketoiminnan, alumnit ja tiedekunnan yhdistämiseksi. RSM:n alumnit saavat lisäksi 10 prosentin alennuksen valituista avoimista ohjelmista.

## Sijoitukset ja akkreditoinnit
RSM sijoittuu säännöllisesti maailman parhaiden koulutus- ja tutkimuslaitosten joukkoon. RSM:n ovat akkreditoineet AACSB, EQUIS ja AMBA -akkreditointielimet. Lisäksi, kaikki RSM:n nykyiset kandidaatti- ja maisteriohjelmat ovat yhden tai useamman kansainvälisesti tunnustetun akkreditointielimen tunnustamia. 

## Lähteet

## Aiheesta muualla
* RSM:n kansainväliset sijoitukset
Moratorio

**Moratorio** on lain täytäntöönpanon hidastus tai määräaikainen lykkäys. 
Esimerkki moratoriosta on obligaation tai maksun tahallinen viivästyttäminen. Oikeuden virkamies voi esimerkiksi lykätä maksua olosuhteissa, joissa toinen osapuoli ei kykene maksamaan toiselle.
Crawatt

**Crawatt** on vuonna 1993 ilmestynyt Circlen EP-levy, jonka julkaisi amerikkalainen VHF Records. Levy sisältää samaa materiaalia kuin Bad Vugumin aikaisemmin julkaisema EP *[[Silver (Circle)|Silver]]*, mutta sen nimikappaleen tilalla on *Armond*.

## Muusikot
*Teemu Elo – kitara, laulu
*Jussi Lehtisalo – kitara, laulu
*Maukka Päivistö – basso
*Juha Ahtiainen – rummut

## Kappaleet
;A-puoli
# 
# 
;B-puoli
# 
# 

## Lähteet
*Circle: Crawatt Finnmusic.

### Viitteet
Maciej Kreczmer

**Maciej Kreczmer** (s. 4. huhtikuuta 1981 Rajcza) on puolalainen uransa lopettanut maastohiihtäjä. Hän edusti LKS Poroniec Poronin -seuraa. Kreczmer oli erikoistunut sprintteihin. Hän on 177 senttimetriä pitkä ja painaa 71 kilogrammaa.

Kreczmer debytoi maastohiihdon maailmancupissa joulukuussa 2000 Brussonin vapaan sprintissä sijoittuen sijalle 76. Ensimmäiset maailmancupin pisteensä hän saavutti joulukuussa 2002 Cognen perinteisen hiihtotavan sprintistä sijoituttuaan sijalle 21. Kreczmerin paras sijoitus maailmancupin osakilpailussa on kymmenes tila, jonka hän on saavuttanut kahdesti, helmikuussa 2004 Trondheimin vapaan sprintistä ja maaliskuussa 2007 Tukholman perinteisen sprintistä.

Kreczmer on osallistunut kolmiin talviolympialaisiin vuosina 2006, 2010 ja 2014. Hänen paras sijoituksensa on 25:s sija sprintistä vuoden 2010 kilpailuista Vancouverista. Parisprintissä hän on ollut parhaimmillaan seitsemäs vuonna 2006. MM-kilpailuihin Kreczmer on osallistunut seitsemästi, ensimmäisen kerran jo vuonna 2003. Paras henkilökohtainen sijoitus on sprintin 17:s sija vuoden 2005 MM-kilpailuista Oberstdorfista. Parisprintissä hän on ollut parhaimmillaan viides vuonna 2007 Sapporossa.

Kreczmer lopetti uransa maastohiihtäjänä keväällä 2015.

## Lähteet
Sulhanen vastatuulessa

**Sulhanen vastatuulessa** () on vuonna 1951 ensi-iltansa saanut Irving Cummingsin ohjaama yhdysvaltalainen musikaalikomediaelokuva, jonka pääosissa ovat Jane Russell, Groucho Marx ja Frank Sinatra. *Sulhanen vastatuulessa* jäi Irving Cummingsin viimeiseksi ohjaustyöksi.

*Sulhanen vastatuulessa* -elokuvassa Russell, Marx ja Sinatra laulavat yhdessä ”It’s Only Money” -kappaleen, jonka Jule Styne ja Sammy Cahn sävelsivät ja sanoittivat elokuvaa varten. Russell ja Sinatra laulavat myös romanttisen ”Kisses and Tears” -kappaleen. Elokuvan tarinan ja käsikirjoituksen laativat Leo Rosten, Mannie Manheim, Melville Shavelson ja Harry Crane. RKO Radio Pictures oli elokuvan tuotanto- ja levittäjäyhtiönä.

## Juoni

Johnny Dalton (Frank Sinatra) ja Mildred ”Mibs” Goodhue (Jane Russell) ovat samassa pankissa työskenteleviä pankkivirkailijoita, jotka ovat rakastuneita toisiinsa ja haluavat avioitua. Kumpikaan ei tienaa paljoa rahaa, joten Johnny ei halua päättää hääpäivää ennen kuin hänellä on tarpeeksi säästöjä. Ruokapaikassa työskentelevä tarjoilija ja Johnnyn kaveri Emile J. Keck (Groucho Marx) vihjailee, että ei voi olla vaikeaa löytää rahaa pankista, mutta Johnny haluaa mieluummin pysyä kaidalla tiellä.

Kun Johnny pelastaa vedonvälittäjä ”Hot Horse” Harrisin (Nestor Paiva) hulttioiden pahoinpitelyltä, kiitollinen Harris lyö Johnnyn nimellä raviradalla vetoa ”voittamattoman” hevosen puolesta &ndash; yhtäkkiä Johnnysta tulee 60 000 dollaria rikkaampi. Johnny ja Mibs eivät ehdi nauttia hyvästä onnestaan, koska pankissa vuotaa tieto jonkun kavaltaneen pankilta 70 000 dollaria ja kaikki alkavat epäillä äkkirikastunutta Johnnya kavalluksesta.

## Näyttelijät

## Musikaalinumerot

## Tuotanto
Elokuvan työnimenä oli *It’s Only Money*. RKO:n johtaja Howard Hughes vaihtoi *It’s Only Money* -nimen *Double Dynamiteksi*, joka viittaa Jane Russellin kuuluisaan rintavakoon. *Sulhanen vastatuulessa* kuvattiin marras-joulukuun 1948 aikana. Hughes oli tyytymätön elokuvaan ja hyllytti sen vuoden 1951 loppuun asti, kunnes hän laati mainoskampanjan, joka korosti hänen suojattiaan Jane Russellia. Alun perin pääosaa esittävän Frank Sinatran nimi oli ennen Jane Russellin ja Groucho Marxin nimiä elokuvan alkuteksteissä ja elokuvajulisteissa. Koska Hughesin ja Sinatran välit olivat kireät ja Sinatran ura oli elokuvan aikaan alamäessä, Hughes määräsi Sinatran nimen laitettavan kolmannelle sijalle. Vaikka elokuussa 1946 *[[The Hollywood Reporter]]* ilmoitti 20th Century Foxin ostaneen Quentin Reynoldsin tarinan *It’s Only Money* elokuvaoikeudet, tarina ja *Sulhanen vastatuulessa* -elokuva eivät liity mitenkään toisiinsa.

## Julkaisu
*Sulhanen vastatuulessa* sai ensi-iltansa Yhdysvaltain New Yorkin Paramount Theatressa 25. joulukuuta 1951. Suomessa elokuva sai ensi-iltansa 29. toukokuuta 1953. *Sulhanen vastatuulessa* ei saavuttanut arvostelu- tai yleisömenestystä. *Sulhanen vastatuulessa* -elokuvan ensimmäinen VHS-julkaisu ilmestyi Yhdysvalloissa vuonna 1989. Warner Home Video julkaisi elokuvan ensimmäisen DVD-julkaisun Yhdysvalloissa 13. toukokuuta 2008.

## Lähteet

## Aiheesta muualla
* 
* 
* 
* ''Sulhanen vastatuulessa'' TCM Movie Databasessa
Ghatarian

**Ghatarian** on vuonna 1995 ilmestynyt Circlen single, jonka julkaisi brittiläinen Fourth Dimension Records.

## Muusikot
*Teemu Elo – kitara, laulu
*Jussi Lehtisalo – kitara, laulu
*Maukka Päivistö – basso
*Juha Ahtiainen – rummut
*Petri Hagner – kosketinsoittimet

## Kappaleet
;A-puoli
# 
;B-puoli
# 

## Lähteet
*Circle: Ghatarian Finnmusic.
Brandon Maïsano

**Brandon Maïsano** (s. 24. kesäkuuta 1993 Cannes) on ranskalainen moottoriurheilija. Hän kuului Ferrarin nuorten kuljettajien kehitysohjelmaan vuosina 2010-2012.

## Ura
Maïsano aloitti uransa Karting-sarjoissa vuonna 2004. Hän voitti Ranskan mestaruuden ja Monaco Kart Cup KF3-luokan mestaruuden vuonna 2008. Vuonna 2010 Maïsano aloitti kilpauransa Formula Abarth -sarjassa voittaen sarjan mestaruuden saavuttaen neljä voittoa, kaksi paalupaikkaa ja seitsemän palkintosijaa. Vuonna 2011 Maïsano kilpaili Italian Formula 3 -sarjassa voittaen kaksi kilpailua sijoittuen sarjan neljänneksi. Vuonna 2012 hän jatkoi sarjassa saavuttaen kolme voittoa, kaksi paalupaikkaa ja 14 palkintosijaa sijoittuen sarjan kolmanneksi. Vuonna 2013 Maïsano kilpaili European F3 Open -sarjassa mutta ajoi vain kaksi kilpailua saavuttaen kymmenen pistettä. Vuonna 2014 Maïsano kilpaili uudessa Italian Formula 4 -sarjassa voittaen Italian F4 Trophy -luokan mestaruuden. Vuonna 2015 Maïsano siirtyi Euroopan Formula 3 -sarjaan jossa hän saavutti 53 pistettä. Hän kilpaili myös GP3-sarjassa ajaen kaksi kilpailua Campos Racing -tallissa saavuttamatta pisteitä. Samana vuonna hän kilpaili Toyota Racing Series -sarjassa voittaen viisi kilpailua sijoittuen sarjan toiseksi.

## GP3-tulokset
Natascia Leonardi Cortesi

**Natascia Leonardi Cortesi** (s. 1. toukokuuta 1971 Faido, Ticino) on sveitsiläinen uransa jo päättänyt maastohiihtäjä ja olympiamitalisti. Leonardi Cortesi on 163 senttimetriä pitkä ja painaa 51 kilogrammaa.

Leonardi Cortesi saavutti olympiapronssia 4 × 5 kilometrin viestistä vuoden 2002 talviolympialaisista Salt Lake Citystä. Hänen kanssaan joukkueessa hiihtivät Andrea Huber, Laurence Rochat ja Brigitte Albrecht-Loretan. Leonardi Cortesi osallistui urallaan neljiin talviolympialaisiin. MM-kilpailuihin hän osallistui kuudesti, sijoittuen parhaimmillaan sijalle 16. vuoden 2005 MM-kilpailuiden 10 kilometrillä Oberstdorfissa. Viestissä hän oli parhaimmillaan kymmenes.

Maastohiihdon maailmancupissa Leonardi Cortesi kilpaili vuodet 1991–2009. Hänen paras sijoituksensa oli 16:s sija tammikuussa 1992 Cognen 30 kilometrin vapaan hiihtotavan kilpailusta.

## Lähteet
Paralyzed / Kitin

**Paralyzed / Kitin** on vuonna 1996 ilmestynyt Psychoplasman ja Circlen split-single.

## Muusikot
;Psychoplasma
*Otra Romppanen – laulu, kitara, syntetisaattori
*Olli Nurminen – kitara
*Aci – basso
*Calle – rummut
;Circle
*Teemu Elo – kitara, laulu
*Jussi Lehtisalo – kitara, laulu
*Maukka Päivistö – basso
*Juha Ahtiainen – rummut
*Petri Hagner – kosketinsoittimet

## Kappaleet
;A-puoli
# Psychoplasma: 
;B-puoli
# Circle: 

## Lähteet
*PSYCHOPLASMA: Paralyzed / CIRCLE: Kitin Finnmusic.
Bartolomeu Perestrelo

**Bartolomeu Perestrelo** (noin 1395 – 1457/1458) oli portugalilainen löytöretkeilijä ja Porto Santon kuvernööri. Hän löysi João Gonçalves Zarcon ja Tristão Vaz Teixeiran kanssa Madeiran saaret vuosina 1419–1420. Heidän matkansa oli osa Henrik Purjehtijan johtamaa Atlantin-kartoitustyötä. Kukin löytäjistä sai hallittavakseen osan saariryhmästä, ja siten Perestrelosta tuli Porto Santon saarta.

Perestrelon isä oli lombardialainen aatelismies Filippo Pallastrelli. Hänen tyttärensä Felipa Perestrelo Moniz avioitui Kristoffer Kolumbuksen kanssa noin vuonna 1479.
Anarthriaceae

**Anarthriaceae** on pieni australialainen kasviheimo koppisiemenisten Poales-lahkossa ja on siten sukua heinäkasveille.

## Tuntomerkit
Anarthriaceae-kasvien ilmaraot sijaitsevat uurteissa haihtumisen vähentämiseksi. Lehdet ovat kielekkeellisiä ja joskus syrjittäisiä. Korsi saattaa olla haaroittuva. Kukat ovat yksineuvoisia.

## Levinneisyys
Heimo kasvaa Länsi-Australiassa.

## Luokittelu
Anarthriaceae-heimon lähin sukulaisheimo on restiokasvit (Restionaceae). Näiden kahden heimon muodostamaa evoluutiopuun haaraa eli kladia luonnehtivat muun muassa hiekkaa sitovat juuret, tavallisesti hyvin surkastunut ja enemmän tai vähemmän yksipintainen lehtilapa, kaksikotisuus, heteenponsien kiinnittyminen palhoon selästään, emiön jäänteen puuttuminen hedekukasta ja joutoheteiden puuttuminen emikukasta. Kladi lienee 75,9 miljoonaa vuotta vanha. Anarthriaceae-heimon yhdistämistä restiokasveihin on ehdotettu.

Heimossa on kolme sukua ja 11 lajia. Sen evoluutio lienee alkanut noin 25,6 miljoonaa vuotta sitten.

Suvut ovat melko erilaisia. Suvussa *[[Anarthria]]* lehdet sijaitsevat kahdessa rivissä ja ovat yksipintaisia, ilmaraot sijaitsevat uurteissa ja kukinnossa on kariseva suojus. Suvun *[[Hopkinsia]]* kukassa on vain yksi emilehti, jossa on pitkät vartalonhaarat, ja hedelmä on pähkinä, jossa on mehevä perä ja pysyvät kehälehdet. *[[Lyginia]]*-suvun korsi on haaraton, heteet yhteen kasvaneita ja siemenet ovat pienipiikkisiä. Fylogeneettisesti *Hopkinsia* ja *Lyginia* ovat toisilleen läheisempää sukua kuin kumpikaan on suvulle *Anarthria*.

## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.
### Viitteet

## Aiheesta muualla
* Levinneisyyskartta
* [''Anarthria'' R.Br.](https://florabase.dpaw.wa.gov.au/browse/profile/21146 FloraBase:)
* FloraBase: ''Hopkinsia anoectocolea''
* FloraBase: 'Lyginia barbata'' 
* FloraBase: ''Lyginia imberbis''
Pantaheinät

**Pantaheinät** (*Setaria*) on heinäkasvien suku, jossa on noin sata lajia yksi- ja monivuotisia heiniä. Niitä esiintyy maailmassa luonnostaan trooppisen, subtrooppisen ja lämpimän ilmaston vyöhykkeillä. Joitain pantaheinälajeja, kuten italianpantaheinää (*Setaria italica*), viljellään viljakasvina. Niitä voidaan käyttää myös yksivuotisina koristeheininä.

## Lajeja ja muunnoksia
* *Setaria adhaerens* – arabianpantaheinä eli pikkupantaheinä
* *Setaria faberi* – kiinanpantaheinä
* *Setaria geminata* (aikaisemmin *Panicum geminatum*, *Paspalidium geminatum*) – vesikoruhirssi
* *Setaria italica* – italianpantaheinä eli tähkähirssi
** *Setaria italica* var. *longiseta* – isopantaheinä eli "koristehirssi"
* *Setaria megaphylla* (syn. *S. chevalieri*) – siropantaheinä
* *Setaria palmifolia* – nuokkupantaheinä
* *Setaria parviflora* – polvipantaheinä
* *Setaria pumila* – sinipantaheinä
* *Setaria verticillata* – kiehkurapantaheinä
* *Setaria verticilliformis* – katkopantaheinä
* *Setaria viridis* – viherpantaheinä
** *Setaria viridis* var. *major* – isoviherpantaheinä
** *Setaria viridis* var. *viridis* – pikkuviherpantaheinä

## Lähteet

## Aiheesta muualla
* Suomen Lajitietokeskus: Pantaheinät (''Setaria'')
* Finto: Kassu – Kasvien suomenkieliset nimet: ''Setaria''
* ITIS: ''Setaria'' 
* United States Department of Agriculture (USDA): ''Setaria'' 
* Flora of China: ''Setaria''
Psychoplasma

**Psychoplasma** oli Joensuussa perustettu rockyhtye, joka julkaisi kaksi albumia. Sen debyyttilevyä *[[Radio Flies]]* (1988) pidetään yhtenä suomirockin klassikkoalbumeista. Vuonna 2001 ilmestyi kokoelmalevy *[[Until We Meet Again]]*, joka sisältää yhtyeen koko tuotannon. Psychoplasman jäsenet ovat vaikuttaneet myös lukuisissa muissa joensuulaisyhtyeissä, kuten HC Andersen, Kumikameli, Mana Mana ja Eläkeläiset.

## Diskografia
;Studiolabumit
**[[Radio Flies]]* (1988)
**[[Zegunda]]* (1993)
;Kokoelmat
**[[Until We Meet Again]]* (2001)
;Singlet ja EP-levyt
**Schizo* (1989)
**Monday* (1992)
**An Umbrella* (1993)
**Until We Meet Again* (1996)
**[[Paralyzed / Kitin]]* (1996, split-single Circlen kanssa)

## Lähteet
*PSYCHOPLASMA Finnmusic.

### Viitteet
Toppo Koponen

**Jarmo Onni Antero** **”Toppo” Koponen** (s. 31. toukokuuta 1962 Joensuu) on suomalainen laulaja ja kitaristi. Eläkeläiset-yhtyeessä hän on toiminut taiteilijanimellä Onni Waris.

Koponen keskittyi pitkään toimimaan vain Kumikameli-yhtyeessä, joka perustettiin vuonna 1986 ja joka saavutti laajaa huomiota 1980-luvun lopussa. Vuonna 1993 hän teki ensimmäisen esiintymisen Eläkeläisten kanssa. Vuonna 2014 Koponen aloitti toimimisen Jukka Hyrkäksen kanssa Tekramütisch-duossa. Vuonna 2017 hän aloitti toiminnan myös alun perin etätyöskentelyyn (jäsenten toisiaan tapaamatta) suunnitellussa mutta sittemmin konsertoimaan suunnanneessa suomirockyhtyeessä ATK. Näiden lisäksi Koposen yhtyeistä levyttämään on edennyt Kantri-Antero & Rahtarit (2006–2007), jonka tyylilajia on luonnehdittu ”rekkamieskantriksi”. Vuosina 1986–1988 ja 1990 Koponen toimi Psychoplasma-yhtyeessä, ja vuonna 2020 alkunsa sai hänen Nahkasuut-projektinsa.

Musiikkiuransa ulkopuolella Koponen on opiskellut tietotekniikkainsinööriksi ja työskennellyt järjestelmäasiantuntijana. Koposella on vaimo ja poika.

## Lähteet